ஏடிஎம்களில் நாளுக்கு 2000 ரூபாய் எடுக்கலாம் என்ற வரம்பை 2500 எடுக்கலாம் என்று 13ஆம் தேதி அறிவித்தார்கள். 1. ஏடிஎம்கள் இயங்குவதற்கே 2-3 வாரங்கள் ஆகும் - 90 விழுக்காடு ஏடிஎம்கள் இயங்கவில்லை என்னும்போது இந்த அறிவிப்பால் என்ன பயன்? புதிய 500 ரூபாய் நோட்டுகள் வந்து விட்டன என்றார்கள். இன்றுவரையில் இவை வங்கிகளையோ ஏடிஎம்களையோ அடையவில்லை. ஏடிஎம்களில் 2000 நோட்டுகள்தான் அதிகம். நூறு ரூபாய் நோட்டுகள் பற்றாக்குறை இருக்கும்போது ஏடிஎம்களில் எப்படி 2500 ரூபாய் நோட்டுகள் எடுக்க முடியும்? 500 ரூபாய் எங்கிருந்து வரும்? வங்கிகளிலும் சில்லறை நோட்டுகள் இல்லை. 4500 ரூபாய் மாற்றலாம் என்றது அரசு. ஆனால் பல வங்கிகளில் 2000க்கும் மேல் தர முடியாது என்று மறுத்திருக்கிறார்கள். அவர்களைச் சொல்லியும் குற்றமில்லை. இருக்கிற நோட்டுகளை எல்லாருக்கும் பகிர்ந்தளிக்க முயற்சி செய்தார்கள்.